Harald Bredeli

Harald Bredeli (født 1960) er en norsk nyhets- og sportsjournalist opprinnelig fra Hamar.  Han var programsekretær for NRK Hedmark 1986-1990 og gikk deretter over til Dagsnytt og Radiosporten.  I 1992 rapporterte han fra cupfinalen sammen med blant andre Ernst A. Lersveen og i 1993 mest langrenn. Han ledet radiosendingene «EU-natt» og «EU-morgen» fra EU-avstemningen i 1994.

I 1995 gikk han over til TV 2. Med Ernst A. Lersveen var han leder for de to reportasjegruppene til VM i fotball 1998.  Noen år senere etterfulgte han Lersveen som fotballkommentator i TV2 og debuterte med Rosenborg mot Benfica 1-0 den 3. mars 2004 sammen med Ivar Hoff. Han fikk også virke ved  EM i fotball 2004 i par med Svein Mathisen. De to fortsatte også med VM i fotball 2006.

Bredeli var programleder for sesong 2 av TV-serien Best av de beste som gikk på TV2 i 2011.Hvem er best av de beste?, besøkt 22. november 2012

For folk flest er han nok mest kjent for å ha kommentert en rekke håndballmesterskap for TV 2 i tospann med Bent Svele.

 Referanser 

 Eksterne lenker 


Kategori:Norske TV-programledere
Kategori:Norske radioprogramledere
Kategori:Norske sportsjournalister
Kategori:Norske radiojournalister
Kategori:NRK-journalister
Kategori:TV 2-journalister
Kategori:Programledere for NRK Radio
Kategori:Programledere for TV 2
Kategori:Personer fra Hamar kommune